
_____________________________________________________________

Amandman		1
Prijedlog uredbe
Uvodna izjava 1.
	

	Tekst koji je predložila Komisija
	Izmjena

	(1)	Sektor čelika ključan je za konkurentnost i sigurnost Unije. Unija je nedvosmisleno pokazala stratešku važnost koju pridaje tom sektoru i svoju predanost osiguravanju njegove dugoročne održivosti.
	(1)	Sektor čelika, koji je kamen temeljac ekosustava Unije, a koji obuhvaća proizvode dobivene od čelika u sektorima na kraju proizvodnog lanca (npr. automobilska industrija, gradnja, metalna ambalaža i komponente, strojevi, tehnološke industrije i ostali), ključan je za gospodarstvo, gospodarsku sigurnost, konkurentnost i sigurnost Unije. Unija bi trebala ojačati svoje djelovanje u tom strateškom sektoru, koji je presudan za stvaranje kvalitetnih radnih mjesta i zapošljavanje te za prelazak na klimatski neutralno gospodarstvo i razvoj obrambenih sposobnosti, i to kontinuiranim ulaganjem u njegovu održivost i dugoročnu otpornost.



Amandman		2
Prijedlog uredbe
Uvodna izjava 1.a (nova)
	

	Tekst koji je predložila Komisija
	Izmjena

	
	(1.a)	Industrijski gradovi i regije u kojima se proizvodi čelik važni su za radnike, zajednice i konkurentnost. U tim su se gradovima i regijama vadile i prerađivale sirovine te su se generacijama prenosile tehničke vještine. U njima postoji znanje, oprema i socijalna kohezija koji su potrebni za stvarnu i pravednu tranziciju.



Amandman		3
Prijedlog uredbe
Uvodna izjava 2.
	

	Tekst koji je predložila Komisija
	Izmjena

	(2)	Industrija čelika je u svim zemljama i regijama, uključujući Uniju, izložena negativnom učinku koji proizlazi iz sve većeg globalnog strukturnog viška kapaciteta. Taj globalni problem utječe na domaće tržište Unije i tržišta drugih zemalja izravno (uvozom iz zemalja s viškom kapaciteta), neizravno (zbog učinka „istiskivanja s tržišta”) ili na oba načina. Da bi se učinkovito riješio problem globalnih prekomjernih kapaciteta potrebni su pojačani zajednički napori Unije i njezinih partnera istomišljenika koji ne doprinose tom problemu. Unija će nastaviti predvoditi međunarodno djelovanje (među ostalim u okviru Globalnog foruma o višku kapaciteta u industriji čelika) za rješavanje temeljnih uzroka globalnih prekomjernih kapaciteta i provedbu rješenja kojima se jača transparentnost globalnog tržišta čelika i uzimaju u obzir moderne tehnike proizvodnje i opskrbe, među ostalim primjenom načela „taljen i lijevan” te praćenjem uvoza i izvoza. Unija i zemlje istomišljenice trebale bi surađivati kako bi odvojile svoja gospodarstava od globalnih prekomjernih kapaciteta i pritom osigurale sigurne lance opskrbe i jedne drugima omogućile lakši pristup svojem tržištu.
	(2)	Industrija čelika, radnici te industrijski gradovi i regije u svim zemljama, uključujući Uniju, izloženi su negativnom učinku koji proizlazi iz sve većeg globalnog strukturnog viška kapaciteta.  Globalni strukturni višak kapaciteta u proizvodnji čelika velika je prijetnja za sektor čelika jer stvara uvjete nepoštenog tržišnog natjecanja i odvraća od ulaganja koja su ključna za zelenu tranziciju. Globalni strukturni višak kapaciteta trend je koji ne utječe samo na sektor čelika već i na mnoge druge industrijske sektore i ugrožava njihovu dugoročnu održivost. Taj globalni problem utječe na domaće tržište Unije i tržišta drugih zemalja izravno (uvozom iz zemalja s viškom kapaciteta), neizravno (zbog učinka „istiskivanja s tržišta”) ili na oba načina. Da bi se učinkovito riješio problem globalnih prekomjernih kapaciteta potrebni su pojačani zajednički napori Unije i njezinih partnera istomišljenika koji ne doprinose tom problemu. Unija će povećati napore u predvođenju međunarodnog djelovanja te u koordinaciji sa zemljama istomišljenicama, među ostalim u okviru Globalnog foruma o višku kapaciteta u industriji čelika, za rješavanje temeljnih uzroka globalnih prekomjernih kapaciteta i provedbu rješenja kojima se jača transparentnost globalnog tržišta čelika i uzimaju u obzir moderne tehnike proizvodnje i opskrbe, među ostalim primjenom načela „taljen i lijevan” te praćenjem uvoza i izvoza. Unija i zemlje istomišljenice trebale bi hitno surađivati kako bi odvojile svoja gospodarstava od globalnih prekomjernih kapaciteta i pritom osigurale sigurne lance opskrbe i jedne drugima omogućile lakši pristup svojem tržištu. Ta bi suradnja trebala biti konstruktivna i usmjerena na budućnost te odgovarati zajedničkim strateškim interesima i uzajamnim koristima. Cilj bi joj trebao biti smanjenje poremećaja na globalnim tržištima čelika, promicanje poštenog tržišnog natjecanja na temelju tržišnih načela i podupiranje prelaska na industrijsku proizvodnju usmjerenu na budućnost. Boljom koordinacijom među partnerima također se može povećati otpornost i ojačati temelji za stabilne, predvidljive i diversificirane lance opskrbe.



Amandman		4
Prijedlog uredbe
Uvodna izjava 2.a (nova)
	

	Tekst koji je predložila Komisija
	Izmjena

	
	(2.a)	Problem prekomjernih kapaciteta najučinkovitije se rješava koordiniranim multilateralnim djelovanjem jer je to globalni problem i zahtijeva globalno rješenje. U nedostatku znatnog napretka na toj razini Unija bi trebala donijeti ciljanu i fleksibilnu mjeru.



Amandman		5
Prijedlog uredbe
Uvodna izjava 2.b (nova)
	

	Tekst koji je predložila Komisija
	Izmjena

	
	(2.b)	Europa ima dugogodišnju tradiciju proizvodnje čelika, a radnici u čeličanama imali su ključnu ulogu u postavljanju temelja proizvodnje u Uniji.  Ta kvalitetna i dobro plaćena radna mjesta za visokokvalificirane radnike, dobra zaštita radnika te visoki zdravstveni i sigurnosni standardi ključni su za održavanje konkurentnosti sektora čelika i visoke društvene vrijednosti.



Amandman		6
Prijedlog uredbe
Uvodna izjava 6.
	

	Tekst koji je predložila Komisija
	Izmjena

	(6)	U studenom 2024. čelnici Unije donijeli su Izjavu iz Budimpešte2 u kojoj su istaknuli hitnu potrebu i odlučnost da Unija postane konkurentnija pomoću novog dogovora o europskoj konkurentnosti. Nadalje, čelnici su izrazili predanost osiguravanju industrijske obnove i dekarbonizacije kako bi Unija ostala industrijska i tehnološka sila. Čelnici Unije prepoznali su i potrebu za povećanjem obrambene spremnosti i sposobnosti, osobito jačanjem obrambene tehnološke i industrijske baze. Radi ostvarivanja tog cilja čelnici su se obvezali da će razviti industrijsku politike Unije kako bi se osigurao rast ključnih tehnologija budućnosti, pri čemu će posebnu pozornost posvetiti tradicionalnim industrijama u tranziciji.
	(6)	U studenom 2024. čelnici Unije donijeli su Izjavu iz Budimpešte2 u kojoj su istaknuli hitnu potrebu i odlučnost da Unija postane konkurentnija pomoću novog dogovora o europskoj konkurentnosti. Nadalje, čelnici su izrazili predanost osiguravanju industrijske obnove i dekarbonizacije kako bi Unija ostala industrijska i tehnološka sila koja potiče otvaranje kvalitetnih radnih mjesta. Čelnici Unije prepoznali su i potrebu za povećanjem obrambene spremnosti i sposobnosti, osobito jačanjem obrambene tehnološke i industrijske baze. Radi ostvarivanja tog cilja čelnici su se obvezali da će razviti industrijsku politike Unije kako bi se osigurao rast ključnih tehnologija budućnosti, pri čemu će posebnu pozornost posvetiti tradicionalnim industrijama u tranziciji.

	_________________
	_________________

	2 https://www.consilium.europa.eu/hr/press/press-releases/2024/11/08/the-budapest-declaration/
	2 https://www.consilium.europa.eu/hr/press/press-releases/2024/11/08/the-budapest-declaration/



Amandman		7
Prijedlog uredbe
Uvodna izjava 7.
	

	Tekst koji je predložila Komisija
	Izmjena

	(7)	Industrijska konkurentnost ključni je prioritet, a dekarbonizacija je snažan pokretač rasta kad se integrira u industrijsku, gospodarsku i trgovinsku politiku te politiku tržišnog natjecanja.
	(7)	Industrijska konkurentnost ključni je prioritet za opstanak sektora čelika u Uniji te za njegov doprinos održivom rastu, dugoročnom blagostanju i otpornosti. Kako bi taj strateški sektor bio konkurentan, Unija mora provoditi dekarbonizaciju i primjenjivati kombinaciju industrijskih, gospodarskih i trgovinskih politika. Te bi politike trebale obuhvaćati očuvane proizvodne kapacitete u Uniji, tehnološko vodstvo i zapošljavanje kvalificiranih radnika u ključnim sektorima u Uniji kako bi se spriječilo premještanje strateških industrija u regije s nižim ekološkim i socijalnim standardima te nepoštenim mehanizmima subvencioniranja.



Amandman		8
Prijedlog uredbe
Uvodna izjava 7.a (nova)
	

	Tekst koji je predložila Komisija
	Izmjena

	
	(7.a)	Prekomjerni kapaciteti, u kombinaciji s različitim razinama predanosti trećih zemalja klimatskim ciljevima, utječu na industriju čelika u Uniji u kontekstu njezina prelaska na ugljično neutralnu proizvodnju. Stoga bi, kako bi dekarbonizacija sektora čelika u Uniji bila održiva, razinu carinskih kvota trebalo po potrebi preispitati. To bi moglo poslužiti kao poticaj za stvaranje pravih uvjeta za dekarbonizaciju industrije čelika u Uniji i odmak od uobičajenog poslovanja. U okviru tog preispitivanja Komisija bi također trebala izvijestiti o upotrebi javnih subvencija od strane proizvođača iz Unije u cilju postizanja klimatskih ciljeva Unije, o ukupnom obujmu proizvodnje čelika s niskim emisijama u Uniji i o izloženosti proizvođača iz Unije nepoštenom tržišnom natjecanju.



Amandman		9
Prijedlog uredbe
Uvodna izjava 8.
	

	Tekst koji je predložila Komisija
	Izmjena

	(8)	Energetski intenzivne industrije ključni su sektori kojima je potrebna hitna potpora za dekarbonizaciju, elektrifikaciju i suočavanje s visokim troškovima energije, nepoštenom globalnom konkurencijom i složenim propisima, koji štete njihovoj konkurentnosti.
	(8)	Energetski intenzivne industrije ključni su sektori kojima je potrebna hitna intervencija radi pružanja potpore za dekarbonizaciju, elektrifikaciju i kružnost, čime bi se pomoglo u promicanju stvaranja radnih mjesta u Uniji i suočavanju s visokim troškovima energije, nepoštenom globalnom konkurencijom i složenim propisima, koji štete njihovoj konkurentnosti. Od presudne je važnosti omogućiti da te industrije ostanu globalno konkurentne i da nastave proizvoditi u Uniji, dok bi stalna potpora za energetski intenzivne industrije trebala podlijegati socijalnim i okolišnim uvjetima, kao što je očuvanje proizvodnih pogona i radnih mjesta. Jačanje energetske sigurnosti, omogućavanje pristupa priuštivoj energiji, smanjenje ulaznih troškova i pojednostavnjenje regulatornih opterećenja ključni su za sprečavanje premještanja industrije i očuvanje lanaca vrijednosti u Uniji. Budući da iz proizvodnje čelika nastaje oko 5 % emisija stakleničkih plinova u Uniji, ubrzavanje uvođenja tehnologija s niskim i gotovo nultim emisijama, uključujući proizvodnju čelika na bazi vodika i elektrificiranog čelika, te jačanje kružnosti oporabom i obradom visokokvalitetnog recikliranog željeznog otpada bit će ključno za smanjenje emisija i povećanje učinkovitosti resursa.



Amandman		10 
Prijedlog uredbe
Uvodna izjava 9.
	

	Tekst koji je predložila Komisija
	Izmjena

	(9)	Nadalje, kako je prepoznato u Akcijskom planu za čelik i metale3, čelik je metal od strateške važnosti za obrambenu sposobnost Unije. S obzirom na trenutačno geopolitičko okruženje, stabilni i otporni lanci opskrbe kritičnim metalima, kao što je čelik, i domaća proizvodnja nužni su za obranu i zrakoplovno-svemirsku industriju te za izbjegavanje neželjene ovisnosti o dobavljačima iz trećih zemalja.
	(9)	Unija ostaje predana brzoj i hitnoj provedbi Akcijskog plana za čelik i metale3 jer je čelik metal od strateške važnosti za obrambenu sposobnost Unije. Posebno u kontekstu sve veće globalne nestabilnosti i povećanog sigurnosnog pritiska, stabilni i otporni lanci opskrbe kritičnim metalima, kao što je čelik, te snažna i konkurentna domaća proizvodna baza nužni su za obranu i zrakoplovno-svemirsku industriju, za postizanje gospodarske otpornosti te za izbjegavanje neželjene ovisnosti o dobavljačima iz trećih zemalja.



Amandman		11 
Prijedlog uredbe
Uvodna izjava 9.a (nova)
	

	Tekst koji je predložila Komisija
	Izmjena

	
	(9.a)	Čelik je također temelj za mnoge druge industrije, kao što su industrija čiste tehnologije, prometa, građevine i energetske infrastrukture u Uniji. Očuvanje konkurentne i tehnološki napredne baze čelika u Uniji stoga je ključno za industrijsku suverenost i stratešku autonomiju Unije.





Amandman		12
Prijedlog uredbe
Uvodna izjava 10.
	

	Tekst koji je predložila Komisija
	Izmjena

	(10)	Unija je već donijela nekoliko mjera trgovinske zaštite od nepoštenog globalnog tržišnog natjecanja u sektorima metala, među ostalim u sektorima željeza i čelika. Međutim, na industriju sve više negativno utječu globalni strukturni višak kapaciteta i globalni poremećaji, uključujući netržišne politike i prakse u određenim zemljama kojima se umjetno podupiru njihove domaće industrije ili izbjegavaju mjere trgovinske zaštite i sankcije Unije. Unija je jedina velika regija u kojoj se proizvodi čelik čiji se kapaciteti smanjuju. Međutim, to nastojanje u potpunosti neutralizira kontinuirano veliko povećanje kapaciteta u drugim regijama, potpuno odvojeno od razvoja domaće i globalne potražnje. Očekuje se da će se globalni prekomjerni kapaciteti do 2027. povećati sa sadašnjih 602 milijuna tona (što odgovara peterostrukoj potražnji u Uniji) na 721 milijun tona.
	(10)	Kako bi se pružila potpora za strateške industrije i konkurentnost Unije, trgovinske mjere Unije ne bi trebale ometati kapacitete Unije za proizvodnju čelika. Unija je već donijela nekoliko mjera trgovinske zaštite od nepoštenog globalnog tržišnog natjecanja u sektorima metala, među ostalim u sektorima željeza i čelika. Međutim, na industriju sve više negativno utječu globalni strukturni višak kapaciteta i globalni poremećaji, uključujući netržišne politike i nepoštene tržišne prakse u određenim zemljama kojima se umjetno podupiru njihove domaće industrije ili izbjegavaju mjere trgovinske zaštite i sankcije Unije. Unija je jedina velika regija u kojoj se proizvodi čelik čiji se kapaciteti smanjuju. Međutim, to nastojanje u potpunosti neutralizira kontinuirano veliko povećanje kapaciteta u drugim regijama, potpuno odvojeno od razvoja domaće i globalne potražnje. Očekuje se da će se globalni prekomjerni kapaciteti do 2027. povećati sa sadašnjih 602 milijuna tona (što odgovara peterostrukoj potražnji u Uniji) na 721 milijun tona. Stoga bi svaka zaštitna mjera na tržištu čelika trebala biti osmišljena imajući u vidu dugoročnu perspektivu, s obzirom na to da je, u suprotnosti s prijašnjim razdobljima kad se sektor čelika u Uniji suočavao s prekomjernim kapacitetima, trenutačna situacija strukturna i vjerojatno se neće riješiti u kratkoročnom ili srednjoročnom razdoblju.



Amandman		13 
Prijedlog uredbe
Uvodna izjava 11.
	

	Tekst koji je predložila Komisija
	Izmjena

	(11)	 Osim toga, mjere koje su u posljednje vrijeme uvele treće zemlje i kojima se ograničava trgovina dodatno povećavaju pritisak uvoza, i u smislu količine i cijena, na proizvođače iz Unije. Očekuje se da će se taj pritisak dodatno povećati.
	(11)	Osim toga, mjere koje su u posljednje vrijeme uvele treće zemlje i kojima se ograničava trgovina dodatno povećavaju pritisak uvoza, i u smislu količine i cijena, na proizvođače iz Unije. Očekuje se da će se taj pritisak dodatno povećati i da će dovesti do daljnjeg smanjenja proizvodnje u Uniji, zatvaranja tvornica i gubitka radnih mjesta. 



Amandman		14 
Prijedlog uredbe
Uvodna izjava 11.a (nova)
	

	Tekst koji je predložila Komisija
	Izmjena

	
	(11.a)	Multilateralni trgovinski sustav utemeljen na pravilima, u čijem je središtu WTO-, i dalje je presudan za osiguravanje stabilnosti, predvidljivosti i pravednosti u globalnoj trgovini. Stoga bi se ova Uredba trebala provoditi u potpunosti u skladu s obvezama Unije u okviru WTO-a. Cilj je ove Uredbe riješiti problem poremećaja u trgovini prouzročenih globalnim viškom kapaciteta i trebalo bi je tumačiti kao instrument za ponovnu uspostavu uvjeta za otvoreniju buduću trgovinu utemeljenu na pravilima. 



Amandman		15
Prijedlog uredbe
Uvodna izjava 12.
	

	Tekst koji je predložila Komisija
	Izmjena

	(12)	Zbog toga je industrija čelika Unije u teškom stanju s dosad najvećim gubitkom proizvodnog kapaciteta od više od 30 milijuna tona od 2018., nikad nižom stopom iskorištenosti kapaciteta koja je 2024. dosegnula 67 %, a od 2018. otpušteno je oko 30 000 radnika, pri čemu je 2024. najavljeno nekoliko tisuća novih otpuštanja. Unijina industrija čelika je 2024. ostvarila gubitke.
	(12)	Zbog toga je industrija čelika Unije u teškom stanju s dosad najvećim gubitkom proizvodnog kapaciteta od više od 30 milijuna tona od 2018., nikad nižom stopom iskorištenosti kapaciteta koja je 2024. dosegnula 67 %, a od 2018. otpušteno je oko 30 000 radnika, pri čemu je 2024. najavljeno nekoliko tisuća novih otpuštanja. Industrija čelika u Uniji 2024. ostvarila je gubitke. Slabljenje industrije najgore je pogodilo industrijske gradove i regije u kojima je proizvodnja čelika koncentrirana.



Amandman		16
Prijedlog uredbe
Uvodna izjava 13.
	

	Tekst koji je predložila Komisija
	Izmjena

	(13)	S obzirom na brzo pogoršanje stanja domaće industrije čelika i dosad nezadovoljavajući napredak u pronalaženju zajedničkog rješenja za problem strukturnih globalnih prekomjernih kapaciteta, potrebno je donijeti novu mjeru koja će zamijeniti Provedbenu uredbu (EU) 2019/159. Komisija je 18. srpnja 2025. objavila poziv na očitovanje i ciljano savjetovanje kako bi prikupila stajališta dionika o različitim aspektima nove mjere, uključujući njezin oblik, razinu, zemljopisno područje primjene i trajanje, te o drugim posebnim značajkama kao što su pravila o podrijetlu. Postupak je trajao do 18. kolovoza 2025. i zaprimljeno je više od petsto odgovora: 143 podneska dostavljena u okviru poziva na očitovanje i 373 odgovora na upitnik u okviru ciljanog savjetovanja. Detaljan sažetak primljenih povratnih informacija dostupan je u radnom dokumentu službi Komisije priloženom ovom zakonodavnom prijedlogu.
	(13)	S obzirom na brzo pogoršanje stanja domaće industrije čelika i dosad nezadovoljavajući napredak u pronalaženju zajedničkog rješenja za problem strukturnih globalnih prekomjernih kapaciteta, potrebno je hitno donijeti novu mjeru koja će zamijeniti Provedbenu uredbu (EU) 2019/159. Komisija je 18. srpnja 2025. objavila poziv na očitovanje i ciljano savjetovanje kako bi prikupila stajališta dionika o različitim aspektima nove mjere, uključujući njezin oblik, razinu, zemljopisno područje primjene i trajanje, te o drugim posebnim značajkama kao što su pravila o podrijetlu. Postupak je trajao do 18. kolovoza 2025. i zaprimljeno je više od petsto odgovora: 143 podneska dostavljena u okviru poziva na očitovanje i 373 odgovora na upitnik u okviru ciljanog savjetovanja. Detaljan sažetak primljenih povratnih informacija dostupan je u radnom dokumentu službi Komisije priloženom ovom zakonodavnom prijedlogu. Komisija je zbog hitnosti situacije odlučila da neće provesti procjenu učinka, ali je potvrdila svoju obvezu iznošenja ocjene posljedica nakon datuma stupanja na snagu ove Uredbe.

Prijedlog uredbe
Uvodna izjava 14.
	

	Tekst koji je predložila Komisija
	Izmjena

	(14)	Usporedno s redovnim zakonodavnim postupkom koji će se primjenjivati na ovaj prijedlog, Unija namjerava otvoriti pregovore na temelju članka XXVIII. Općeg sporazuma o carinama i trgovini 1994. radi izmjene određenih koncesija WTO-a za proizvode obuhvaćene ovom Uredbom i osiguravanja da posljedična razina carina omogući otpornost industrije čelika Unije u kontekstu strukturnih globalnih prekomjernih kapaciteta, sve većeg broja trgovinskih mjera trećih zemalja za sektor čelika i njihova negativnog trgovinskog učinka na industriju čelika u Uniji.
	(14)	Usporedno s redovnim zakonodavnim postupkom koji će se primjenjivati na ovaj prijedlog, Unija namjerava otvoriti pregovore na temelju članka XXVIII. Općeg sporazuma o carinama i trgovini 1994. radi izmjene određenih koncesija WTO-a za proizvode obuhvaćene ovom Uredbom i osiguravanja da posljedična razina carina omogući otpornost industrije čelika Unije u kontekstu strukturnih globalnih prekomjernih kapaciteta, sve većeg broja trgovinskih mjera trećih zemalja za sektor čelika i njihova negativnog trgovinskog učinka na industriju čelika u Uniji. Izmjena obveza Unije ne bi trebala dovesti do kompenzacije koja premašuje količine kvota predviđene u Prilogu II. ovoj Uredbi niti bi se trebala odnositi na bilo koje proizvode osim onih uvrštenih u Prilog II. ovoj Uredbi. Unija bi o ovoj Uredbi trebala obavijestiti WTO-u i u skladu s člankom XX. GATT-a jer je ona potrebna za provođenje dekarbonizacije sektora čelika Unije, kao i za očuvanje javnog reda u Uniji.

Prijedlog uredbe
Uvodna izjava 14.a (nova)
	

	Tekst koji je predložila Komisija
	Izmjena

	
	(14.a)	Komisija mora proaktivno i transparentno komunicirati s trgovinskim partnerima kako bi jasno obrazložila razloge za donošenje ove Uredbe i utvrdila načine održavanja jednakih i poštenih uvjeta kako se ne bi poremetio postojeći duh istinske trgovinske suradnje, posebno s postojećim i budućim partnerima u okviru sporazuma o slobodnoj trgovini na koje utječe ova Uredba.

Prijedlog uredbe
Uvodna izjava 15.
	

	Tekst koji je predložila Komisija
	Izmjena

	(15)	Budući da je Provedbenom uredbom (EU) 2019/159 carina izvan kvote utvrđena na 25 %, uzimajući u obzir razinu carina u sektoru čelika na drugim ključnim tržištima, primjereno je razinu carine izvan kvote utvrditi na 50 % carine kako bi se smanjio rizik preusmjeravanja trgovine. Ta bi carina nadopunila druge carine koje se primjenjuju na kategorije proizvoda obuhvaćene ovom Uredbom.
	(15)	Budući da je Provedbenom uredbom (EU) 2019/159 carina izvan kvote utvrđena na 25 %, uzimajući u obzir razinu carina u sektoru čelika na drugim ključnim tržištima, primjereno je razinu carine izvan kvote utvrditi na 50 % carine kako bi se smanjio rizik preusmjeravanja trgovine i omogućilo povećanje proizvodnog kapaciteta. Ta bi carina nadopunila druge carine koje se primjenjuju na kategorije proizvoda obuhvaćene ovom Uredbom.

Prijedlog uredbe
Uvodna izjava 20.a (nova)
	

	Tekst koji je predložila Komisija
	Izmjena

	
	(20.a)	Kako bi se osiguralo pravedno i uravnoteženo upravljanje carinskim kvotama, trebalo bi spriječiti koncentraciju uvoza od strane nekoliko velikih gospodarskih subjekata i praksu stvaranja zaliha. Praksa stvaranja zaliha, u okviru kojih se zalihe proizvoda od čelika skladište u lukama, carinskim skladištima ili slobodnim zonama radi odgode njihova puštanja u slobodan promet, može dovesti do brzog iscrpljivanja carinskih kvota u okviru sustava u kojemu se poštuje redoslijed zaprimanja zahtjeva. Takva praksa može ugroziti pravedan pristup kvotama za sve gospodarske subjekte i djelotvornost zaštitnog mehanizma. Komisija bi stoga trebala pomno pratiti obrasce uvoza i razine skladištenja te po potrebi razmotriti prilagodbe upravljanja carinskim kvotama kako bi se osigurao pravedan pristup za sve subjekte da bi se brzo reagiralo na promjene tržišnih uvjeta te istodobno zaštitila industrija čelika u Uniji i industrije na kraju proizvodnog lanca. 

Prijedlog uredbe
Uvodna izjava 21.
	

	Tekst koji je predložila Komisija
	Izmjena

	(21)	Kako bi se osiguralo da mjera djelotvorno otklanja učinak globalnih prekomjernih kapaciteta te s obzirom na posebnosti proizvoda od čelika i modernih tehnika proizvodnje i opskrbe, važno je utvrditi zemlju „taljenja i lijevanja”. Zemlja „taljenja i lijevanja” odnosi se na izvornu lokaciju na kojoj se sirovi čelik i željezo prvobitno proizvode u tekućem obliku u peći za proizvodnju čelika ili željeza, a zatim se lijevaju u primarno kruto stanje. To primarno kruto stanje može biti polugotovi proizvod, uključujući, ali ne ograničavajući se na ploče, gredice ili ingote, ili gotovi proizvod od čelika. Traženjem dokaza o zemlji „taljenja i lijevanja” izbjeći će se da čelik proizveden u određenim zemljama koji doprinosi globalnim prekomjernim kapacitetima neopravdano uđe na tržište Unije nakon daljnje prerade u drugim zemljama te će se povećati transparentnost domaćeg lanca opskrbe za uvoz čelika.
	(21)	Kako bi se osiguralo da mjera djelotvorno otklanja učinak globalnih prekomjernih kapaciteta te s obzirom na posebnosti proizvoda od čelika i modernih tehnika proizvodnje i opskrbe, važno je utvrditi zemlju „taljenja i lijevanja”. Zemlja „taljenja i lijevanja” odnosi se na izvornu lokaciju na kojoj se sirovi čelik i željezo prvobitno proizvode u tekućem obliku u peći za proizvodnju čelika ili željeza, a zatim se lijevaju u primarno kruto stanje. To primarno kruto stanje može biti polugotovi proizvod, uključujući, ali ne ograničavajući se na ploče, gredice ili ingote, ili gotovi proizvod od čelika. Traženjem dokaza o zemlji „taljenja i lijevanja” izbjeći će se da čelik proizveden u određenim zemljama koji doprinosi globalnim prekomjernim kapacitetima neopravdano uđe na tržište Unije nakon daljnje prerade u drugim zemljama te će se povećati transparentnost domaćeg lanca opskrbe za uvoz čelika. Navedeno traženje dokaza trebalo bi se provoditi tako da se u najvećoj mogućoj mjeri ograniči administrativno opterećenje i da se omogući usklađenost malih i srednjih poduzeća (MSP-ova).

Prijedlog uredbe
Uvodna izjava 21.a (nova)
	

	Tekst koji je predložila Komisija
	Izmjena

	
	(21.a)	Proizvodi za koje je čelik taljen i lijevan u Ruskoj Federaciji ili Bjelarusu ne bi trebali imati pristup tržištu Unije niti koristi od carinskih kvota pri uvozu. U skladu s tim, svi takvi proizvodi trebali bi podlijegati automatskoj zabrani na vanjskim granicama Unije.

Prijedlog uredbe
Uvodna izjava 24.
	

	Tekst koji je predložila Komisija
	Izmjena

	(24)	Kako bi se osiguralo da je razina kvota otvorenih za uvoz u Uniju prilagođena promjenjivim okolnostima na tržištima proizvoda obuhvaćenih ovom Uredbom te kako bi se osigurale tehničke specifikacije za provedbu zahtjeva u pogledu taljenja i lijevanja, Komisiji bi trebalo delegirati ovlast za donošenje akata u skladu s člankom 290. Ugovora o funkcioniranju Europske unije radi dopune ove Uredbe utvrđivanjem detaljnih pravila za utvrđivanje zemlje u kojoj se čelik koji se koristi u proizvodnji proizvoda tali i lijeva te kako bi se izmijenio Prilog II. ovoj Uredbi. Posebno je važno da Komisija tijekom svojeg pripremnog rada provede odgovarajuća savjetovanja, uključujući ona na razini stručnjaka, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva8 od 13. travnja 2016. Osobito, s ciljem osiguravanja ravnopravnog sudjelovanja u pripremi delegiranih akata, Europski parlament i Vijeće primaju sve dokumente istodobno kad i stručnjaci iz država članica te njihovi stručnjaci sustavno imaju pristup sastancima stručnih skupina Komisije koji se odnose na pripremu delegiranih akata.
	(24)	Kako bi se osiguralo da je razina kvota otvorenih za uvoz u Uniju prilagođena promjenjivim okolnostima na tržištima proizvoda obuhvaćenih ovom Uredbom te kako bi se osigurale tehničke specifikacije za provedbu zahtjeva u pogledu taljenja i lijevanja, Komisiji bi trebalo delegirati ovlast za donošenje akata u skladu s člankom 290. Ugovora o funkcioniranju Europske unije radi dopune ove Uredbe utvrđivanjem detaljnih pravila za utvrđivanje zemlje u kojoj se čelik koji se koristi u proizvodnji proizvoda tali i lijeva te kako bi se izmijenio Prilog II. ovoj Uredbi. Posebno je važno da Komisija tijekom svojeg pripremnog rada provede odgovarajuća savjetovanja, uključujući ona na razini stručnjaka, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva8 od 13. travnja 2016. Osim toga važno je da se u pripremni rad uključe zahvaćene industrije te industrijski gradovi i regije. Osobito, s ciljem osiguravanja ravnopravnog sudjelovanja u pripremi delegiranih akata, Europski parlament i Vijeće primaju sve dokumente istodobno kad i stručnjaci iz država članica te njihovi stručnjaci sustavno imaju pristup sastancima stručnih skupina Komisije koji se odnose na pripremu delegiranih akata.

	_________________
	_________________

	8 SL L 123, 12.5.2016., str. 1., ELI: http://data.europa.eu/eli/agree_interinstit/2016/512/oj.
	8 SL L 123, 12.5.2016., str. 1., ELI: http://data.europa.eu/eli/agree_interinstit/2016/512/oj.

Prijedlog uredbe
Uvodna izjava 25.a (nova)
	

	Tekst koji je predložila Komisija
	Izmjena

	
	(25.a)	U skladu s Uredbom (EU) 2025/1153 Europskog parlamenta i Vijeća1a te obvezom Unije da podrži ukrajinsko gospodarstvo tijekom trenutačne ruske ratne agresije, kao i s obzirom na stratešku ulogu Ukrajine u lancu opskrbe Unije čelikom, Komisija bi trebala osigurati da se pri osmišljavanju i provedbi raspodjele kvota u potpunosti odražava status Ukrajine kao zemlje kandidatkinje i njezina vitalna važnost za stabilnost tržišta čelika u Uniji, uz očuvanje učinkovitosti i integriteta ove Uredbe.

	
	__________

	
	1a Uredba (EU) 2025/1153 Europskog parlamenta i Vijeća od 5. lipnja 2025. o suspenziji određenih odredbi Uredbe (EU) 2015/478 u pogledu uvoza ukrajinskih proizvoda u Uniju (SL L, 2025/1153, 5.6.2025., ELI: http://data.europa.eu/eli/reg/2025/1153/oj).

Prijedlog uredbe
Uvodna izjava 25.b (nova)
	

	Tekst koji je predložila Komisija
	Izmjena

	
	(25.b)	Budući da je nekoliko trećih zemalja donijelo mjere kojima se ograničava trgovina i koje izravno utječu na izvoz proizvoda od čelika iz Unije, Komisija bi trebala odraziti te mjere ograničavanja.

Prijedlog uredbe
Uvodna izjava 26.
	

	Tekst koji je predložila Komisija
	Izmjena

	26.	 Komisija bi najkasnije u roku od dvije godine nakon donošenja ove Uredbe trebala ocijeniti potrebu za prilagodbom opsega proizvoda obuhvaćenih ovom Uredbom te bi, ako to smatra potrebnim, trebala razmotriti podnošenje zakonodavnog prijedloga za dodavanje proizvoda od čelika, uključujući proizvode koji su izrađeni od čelika ili sadržavaju znatnu količinu čelika.
	26.	Industrija prerade čelika u Uniji, koju čine tisuće MSP-ova koji čelik prerađuju u specijaliziranu robu visoke vrijednosti, od presudne je važnosti za cijeli sektor čelika u Uniji. Kao i primarni proizvođači čelika u Uniji i industrija čelika na kraju proizvodnog lanca u Uniji sve je više izložena jeftinom uvozu iz trećih zemalja, u kojima proizvođači izvoznici ostvaruju koristi od nezakonitih državnih subvencija, nižih ekoloških standarda i umjetno smanjenih troškova energije ili ulaznih troškova. Komisija bi, stoga što prepoznaje hitnost predmetne situacije, najkasnije u roku od šest mjeseci nakon donošenja ove Uredbe trebala utvrditi potrebu za prilagodbom opsega proizvoda obuhvaćenih ovom Uredbom te bi, ako to smatra potrebnim, najmanje jednu godinu nakon donošenja ove Uredbe trebala podnijeti zakonodavni prijedlog za dodavanje proizvoda od čelika, uključujući proizvode koji su izrađeni od čelika ili sadržavaju znatnu količinu čelika. Kako bi se osigurala učinkovitost ove Uredbe, ključno je da se u procjeni pažljivo ocijeni rješavaju li se problemi koji se nastoje riješiti ovom Uredbom te da se utvrdi da se oni nenamjerno ne premještaju dalje duž lanca vrijednosti. U toj bi procjeni, među ostalim, trebalo uzeti u obzir ljevaonice, mogući učinak dinamičnih globalnih trgovinskih mjera koje mogu preusmjeriti trgovinske tokove prema Uniji, kao i stanje sektora na kraju proizvodnog lanca na čiju bi konkurentnost, uključujući konkurentnost MSP-ova i ljevaonica, mjere mogle negativno utjecati. Nakon te početne procjene Komisija bi trebala provoditi naknadne procjene dvaput godišnje ili prije ako to bude opravdano zbog znatnih poremećaja na tržištu ili iznenadnih promjena u globalnim trgovinskim tokovima 




Amandman		27
Prijedlog uredbe
Uvodna izjava 26.a (nova)
	

	Tekst koji je predložila Komisija
	Izmjena

	
	(26.a)	Komisija treba sastaviti godišnje izvješće o provedbi ove Uredbe i dostaviti ga Europskom parlamentu i Vijeću. To godišnje izvješće trebalo bi, među ostalim, sadržavati informacije o upotrebi i razvoju kvota te o kategoriji i količini uvezenih proizvoda na koje se primjenjuje carina od 50 %. Godišnje se izvješće objavljuje.

Prijedlog uredbe
Uvodna izjava 27.
	

	Tekst koji je predložila Komisija
	Izmjena

	(27)	Komisija bi prije 1. srpnja 2031. i svakih pet godina nakon toga trebala ocijeniti razvoj ključnih parametara koji su opravdali donošenje ove Uredbe, uključujući razvoj i kretanja globalnih prekomjernih kapaciteta, kao i njihove učinke na tržište čelika. Komisija bi također trebala preispitati stanje mjera trećih zemalja kojima se ograničava trgovina čelikom te posljedice i učinke koje one mogu ili će vjerojatno imati u smislu rizika od preusmjeravanja trgovine na tržište Unije. Osim toga, Komisija bi trebala analizirati i stanje u odnosu na postojanje netržišnih politika i praksi u trećim zemljama i njihov učinak na tržište čelika u Uniji. Komisija bi također trebala procijeniti kretanje gospodarskih rezultata industrije čelika u Uniji, kao i razvoj njezinih projekata dekarbonizacije.
	(27)	Komisija bi prije 31. prosinca 2028. i svake tri godine nakon toga trebala ocijeniti razvoj ključnih parametara koji su opravdali donošenje ove Uredbe, uključujući razvoj i kretanja globalnih prekomjernih kapaciteta, kao i njihove učinke na tržište čelika i niže razine lanca vrijednosti. Komisija bi također trebala preispitati stanje mjera trećih zemalja kojima se ograničava trgovina čelikom te posljedice i učinke koje one mogu ili će vjerojatno imati u smislu rizika od preusmjeravanja trgovine na tržište Unije. Osim toga, Komisija bi trebala analizirati i stanje u odnosu na postojanje netržišnih politika i praksi u trećim zemljama i njihov učinak na tržište čelika u Uniji. Komisija bi također trebala procijeniti kretanje opće konkurentnosti Unije i gospodarskih rezultata njezine industrije čelika, uključujući razine cijena i iskorištenost kapaciteta, kao i proces dekarbonizacije sektora čelika u Uniji te razvoj njezinih ciljeva dekarbonizacije. U tu svrhu Komisija bi trebala provesti strukturiranu procjenu učinka, u dijalogu s cijelim ekosustavom čelika, uključujući segment na kraju proizvodnog lanca. Te ocjene trebale bi sadržavati povratne informacije iz multilateralnih rasprava, među ostalim onih u Odboru za čelik OECD-a i na Globalnom forumu o višku kapaciteta u industriji čelika.

Prijedlog uredbe
Članak 2. – stavak 4.a (novi)
	

	Tekst koji je predložila Komisija
	Izmjena

	
	4.a	Mjere na temelju ove Uredbe primjenjuju se na način koji je u skladu s pravilima WTO-a te se njima trgovina ne smije ograničavati više nego što je nužno za rješavanje problema negativnih učinaka globalnog viška kapaciteta koji je posljedica nepoštenih tržišnih uvjeta.

Prijedlog uredbe
Članak 3. – stavak 2.
	

	Tekst koji je predložila Komisija
	Izmjena

	2.	U trenutku uvoza uvoznici dostavljaju odgovarajuće dokaze, kao što je potvrda o ispunjenim normama kojom se dokazuje zemlja „taljenja i lijevanja” čelika koji se koristi u proizvodnji proizvoda.
	2.	U trenutku uvoza uvoznici dostavljaju odgovarajuće provjerljive dokaze kojima se dokazuje zemlja „taljenja i lijevanja” čelika koji se koristi u proizvodnji proizvoda. Takvi dokazi obuhvaćaju potvrdu o ispunjenim normama koju je izdao izvorni proizvođač čelika, a koja sadržava odgovarajući broj grijanja te tehničke i proizvodne podatke potrebne za praćenje podrijetla čelika.

Prijedlog uredbe
Članak 3. – stavak 2.a (novi)
	

	Tekst koji je predložila Komisija
	Izmjena

	
	2.a	Za proizvode za koje je čelik taljen i lijevan u Ruskoj Federaciji ili Bjelarusu strogo je zabranjen uvoz na tržište Unije te se za njih ni u kojem slučaju ne smiju ostvarivati koristi od carinskih kvota.  Svi takvi proizvodi podliježu automatskoj zabrani na vanjskim granicama Unije.

Prijedlog uredbe
Članak 3. – stavak 2.b (novi)
	

	Tekst koji je predložila Komisija
	Izmjena

	
	2.b	Zemlja „taljenja i lijevanja” primjenjuje se za određivanje zemlje dodjele carinskih kvota u skladu s člankom 4.

Prijedlog uredbe
Članak 3. – stavak 2.c (novi)
	

	Tekst koji je predložila Komisija
	Izmjena

	
	2.c	Komisija može donijeti smjernice o tome kako pružiti odgovarajuće dokaze radi ograničavanja administrativnog opterećenja i olakšavanja usklađivanja MSP-ova.

Prijedlog uredbe
Članak 4. – stavak 1. − podstavak 1. − točka a
	

	Tekst koji je predložila Komisija
	Izmjena

	a)	razine carinskih kvota prema udjelu uvoza na tržištu koji je 2013. prevladavao na tržištu čelika u Uniji prije učinka globalnih prekomjernih kapaciteta na tržište Unije;
	(a) razine carinskih kvota jednake udjelu uvoza na tržištu koji je 2013. prevladavao na tržištu čelika u Uniji prije učinka globalnih prekomjernih kapaciteta na tržište Unije; 

Prijedlog uredbe
Članak 4. – stavak 1. – podstavak 1. – točka ca (nova)
	

	Tekst koji je predložila Komisija
	Izmjena

	
	(ca)	razine carina koje treća zemlja primjenjuje na proizvode od čelika iz Unije; 

Prijedlog uredbe
Članak 4. – stavak 1. – podstavak 1. – točka cb (nova)
	

	Tekst koji je predložila Komisija
	Izmjena

	
	(cb)	ispunjava li treća zemlja svoje obveze u okviru sporazuma o slobodnoj trgovini sklopljenih s Unijom u pogledu konvencija Međunarodne organizacije rada i multilateralnih sporazuma o okolišu;



Amandman		37
Prijedlog uredbe
Članak 4. – stavak 1. – podstavak 1. – točka h (nova)
	

	Tekst koji je predložila Komisija
	Izmjena

	
	(h)	postojanje jednostranih mjera Unije kojima se suspendira primjena zaštitnih mjera u korist treće zemlje u odnosu na proizvode obuhvaćene područjem primjene ove Uredbe.



Amandman		38
Prijedlog uredbe
Članak 4. – točka 1. – podstavak 2.
	

	Tekst koji je predložila Komisija
	Izmjena

	Ti se provedbeni akti donose u skladu s postupkom iz članka 5. stavka 2.
	Ti se provedbeni akti donose u skladu s postupkom iz članka 5. stavka 2. Prvi od tih provedbenih akata mora se donijeti i početi primjenjivati do 30. lipnja 2026.  



Amandman		39
Prijedlog uredbe
Članak 4. – stavak 2.a (novi)
	

	Tekst koji je predložila Komisija
	Izmjena

	
	2.a	Komisija odmah i u potpunosti obavješćuje Europski parlament o pregovorima s trećim zemljama u skladu s člankom XXVIII. GATT-a i osigurava da se Europskom parlamentu omogući pristup relevantnim dokumentima. Komisija redovito objavljuje javno dostupne informacije o tim pregovorima.




Amandman		40
Prijedlog uredbe
Članak 6. – stavak 1. – točka ca (nova)
	

	Tekst koji je predložila Komisija
	Izmjena

	
	(ca)	proces dekarbonizacije sektora čelika u Uniji;



Amandman		41
Prijedlog uredbe
Članak 6. – stavak 1. – točka e
	

	Tekst koji je predložila Komisija
	Izmjena

	(e)	moguća pitanja dostupnosti opskrbe u određenim kategorijama proizvoda;
	(e)	moguća pitanja dostupnosti opskrbe u određenim kategorijama proizvoda i njihov utjecaj na niže razine lanaca vrijednosti;



Amandman		42
Prijedlog uredbe
Članak 6. – stavak 1. – točka ea (nova)
	

	Tekst koji je predložila Komisija
	Izmjena

	
	(ea)	ključne interese Unije, posebno zajedničku sigurnosnu i obrambenu politiku Unije;



Amandman		43
Prijedlog uredbe
Članak 6. – stavak 2.
	

	Tekst koji je predložila Komisija
	Izmjena

	2.	 Komisija je ovlaštena za donošenje delegiranih akata u skladu s člankom 7. radi dopune ove Uredbe utvrđivanjem detaljnih pravila za primjenu članka 3.
	2.	Komisija je ovlaštena za donošenje delegiranih akata u skladu s člankom 7. radi dopune ove Uredbe utvrđivanjem detaljnih pravila i načina za primjenu članka 3., a posebno:



Amandman		44
Prijedlog uredbe
Članak 6. – stavak 2. – podstavak 1. – točka a (nova)
	

	Tekst koji je predložila Komisija
	Izmjena

	
	(a)	detaljnih pravila i načina u pogledu odgovarajućih dokaza iz članka 3. stavka 2. kojima se dokazuje zemlja „taljenja i lijevanja” čelika koji se koristi u proizvodnji proizvoda;



Amandman		45
Prijedlog uredbe
Članak 6. – stavak 2. – podstavak 1. – točka b (nova)
	

	Tekst koji je predložila Komisija
	Izmjena

	
	(b)	detaljnih pravila radi osiguravanja autentičnosti i sljedivosti potvrda o ispunjenim normama, navedenih u članku 3. stavku 2., uključujući po potrebi upotrebu digitalnih sustava provjere, jedinstvenih identifikacijskih brojeva ili drugih kontrolnih mehanizama za sprečavanje krivotvorenja ili zlouporabe, uzimajući pritom u obzir poseban položaj malih i srednjih poduzeća (MSP-ovi) te izbjegavajući nerazmjerno administrativno opterećenje. 



Amandman		46
Prijedlog uredbe
Članak 6. – stavak 2. – podstavak 1.a (novi)
	

	Tekst koji je predložila Komisija
	Izmjena

	
	Prvi od delegiranih akata iz prvog podstavka donosi se do 1. listopada 2026.



Amandman		47
Prijedlog uredbe
Članak 7. – stavak 2.
	

	Tekst koji je predložila Komisija
	Izmjena

	2.	Ovlast za donošenje delegiranih akata iz članka 6. dodjeljuje se Komisiji na neodređeno vrijeme počevši od [Ured za publikacije: unijeti datum stupanja na snagu ove Uredbe].
	2.	Ovlast za donošenje delegiranih akata iz članka 6. dodjeljuje se Komisiji na razdoblje od pet godina počevši od [Ured za publikacije: unijeti datum stupanja na snagu ove Uredbe]. Delegiranje ovlasti prešutno se produljuje za razdoblja jednakog trajanja, osim ako se Europski parlament ili Vijeće tom produljenju usprotive najkasnije tri mjeseca prije kraja svakog razdoblja.



Amandman		48
Prijedlog uredbe
Članak 9. – stavak 1.
	

	Tekst koji je predložila Komisija
	Izmjena

	1.	Do [Ured za publikacije: unijeti datum dvije godine nakon donošenja ovog nacrta uredbe] Komisija ocjenjuje potrebu za izmjenom opsega proizvoda iz ove Uredbe i može podnijeti zakonodavni prijedlog za izmjenu ove Uredbe. Ta se ocjena provodi periodično svake dvije godine nakon prvog preispitivanja,
	1.	Do ... [šest mjeseci od datuma stupanja na snagu ove Uredbe] Komisija utvrđuje potrebu za izmjenom opsega proizvoda iz ove Uredbe, a posebno utvrđuje treba li on obuhvaćati dodatne proizvode koji su izrađeni od znatne količine čelika ili koji sadržavaju znatnu količinu čelika, uključujući prioritetno proizvode od željeza i čelika na kraju proizvodnog lanca koji nisu obuhvaćeni Prilogom I., za koje postoji rizik od preusmjeravanja trgovine, i može podnijeti zakonodavni prijedlog za izmjenu ove Uredbe. Ta se ocjena provodi periodično svake dvije godine nakon prvog preispitivanja, U slučaju znatnih poremećaja na tržištu ili iznenadnih promjena u globalnim trgovinskim tokovima Komisija tu procjenu provodi čak i ranije. U okviru tog preispitivanja uzima se u obzir šire stanje konkurentnosti Unije i industrije čelika Unije, uključujući dionike i na početku i na kraju proizvodnog lanca, a posebno položaj MSP-ova, kao i sigurnosna i obrambena politika Unije.



Amandman		49
Prijedlog uredbe
Članak 9. – stavak 2.
	

	Tekst koji je predložila Komisija
	Izmjena

	2.	Komisija prije 1. srpnja 2031. i svakih pet godina nakon toga ocjenjuje učinkovitost ove Uredbe. U toj se evaluaciji uzima u obzir postojanost okolnosti koje su opravdale donošenje ove Uredbe i stanje Unijine industrije čelika. Na temelju te evaluacije Komisija može podnijeti zakonodavni prijedlog za izmjenu ili stavljanje izvan snage ove Uredbe.
	2.	Do 31. prosinca 2028. i svake tri godine nakon toga Komisija ocjenjuje učinkovitost i učinak ove Uredbe. U toj se evaluaciji uzima u obzir postojanost okolnosti koje su opravdale donošenje ove Uredbe i stanje industrije čelika Unije, uključujući razine cijena i iskorištenost kapaciteta, kao i niže razine lanaca vrijednosti te učinak na industrije Unije koje čelik upotrebljavaju kao ulazni materijal za proizvodnju te na proces dekarbonizacije sektora čelika u Uniji. U svrhu te evaluacije Komisija provodi opsežna savjetovanja s relevantnim dionicima u cijelom lancu vrijednosti čelika. Na temelju te evaluacije Komisija može podnijeti zakonodavni prijedlog za izmjenu ove Uredbe.




Amandman		50
Prijedlog uredbe
Članak 9. – stavak 2.a (novi)
	

	Tekst koji je predložila Komisija
	Izmjena

	
	2.a	Komisija podnosi godišnje izvješće o provedbi ove Uredbe Europskom parlamentu i Vijeću. To se izvješće objavljuje.


Amandman		51
Prijedlog uredbe
Članak 10.a – stavak 1.
	

	Tekst koji je predložila Komisija
	Izmjena

	1.	Ova Uredba stupa na snagu dvadesetog dana od dana objave u Službenom listu Europske unije.
	1.	Ova Uredba stupa na snagu na dan koji slijedi nakon dana objavljivanja u Službenom listu Europske unije.



Amandman		52
Prijedlog uredbe
Članak 10. – stavak 1.a (novi)
	

	Tekst koji je predložila Komisija
	Izmjena

	
	Primjenjuje se od 1. srpnja 2026.



Amandman		53
Prijedlog uredbe
Članak 10. – stavak 1.b (novi)
	

	Tekst koji je predložila Komisija
	Izmjena

	
	Članak 3. točka 2. primjenjuje se od 1. listopada 2026.



Amandman		54
Prijedlog uredbe
Članak 10. – stavak 1.c (novi)
	

	Tekst koji je predložila Komisija
	Izmjena

	
	članak 3. stavak 2.b primjenjuje se od … [24 mjeseca od datuma stupanja na snagu ove Uredbe].



Amandman		55
Prijedlog uredbe
Prilog 1. – redak 21.a (novi)
	

	Tekst koji je predložila Komisija
	Izmjena

	
	21.a
	Cijevi i šuplji profili od lijevanog željeza
	KN 73030010, 73030090


Amandman		56
Prijedlog uredbe
Prilog 1. – redak 28. (novi)
	

	Tekst koji je predložila Komisija
	Izmjena

	28
	Nelegirana žica
	7217 10 10, 7217 10 31, 7217 10 39, 7217 10 50, 7217 10 90, 7217 20 10, 7217 20 30, 7217 20 50, 7217 20 90, 7217 30 41, 7217 30 49, 7217 30 50, 7217 30 90, 7217 90 20, 7217 90 50, 7217 90 90
	28
	Nelegirana žica i ostale vrste legirane žice
	7217 10 10, 7217 10 31, 7217 10 39,
7217 10 50, 7217 10 90, 7217 20 10,
7217 20 30, 7217 20 50, 7217 20 90,
7217 30 41, 7217 30 49, 7217 30 50,
7217 30 90, 7217 90 20, 7217 90 50,
7217 90 90,
72 29 2000, 72 29 9020, 72 29 9050, 72
29 9090


Amandman		57
Prijedlog uredbe
Prilog 1. – redak 29.a (novi)

	

	Tekst koji je predložila Komisija
	Izmjena

	
	29.a
	Nehrđajuća žica
	72 23 0011, 72 23 0019, 72 23 0091, 72 23 0099



Amandman		58
Prijedlog uredbe
Prilog 1. – redak 30.a (novi)
	

	Tekst koji je predložila Komisija
	Izmjena

	
	30.a
	Nelegirane i ostale legirane kovane šipke
	7214 1000, 7228 1050, 7228 4010, 7228 4090



Amandman		59
Prijedlog uredbe
Prilog 2. – redak 21.a (novi)
	

	Tekst koji je predložila Komisija
	Izmjena

	
	21.a
	Cijevi i šuplji profili od lijevanog željeza
	KN 73 030010, 73 030090

